New York: Najveći skup svjetskih lidera u istoriji
Svjetski lideri još jednom pozvali UN na hitne reforme, a potom pozvali ovu organizaciju da počne igrati ključnu ulogu u svjetskoj borb
Više od 150 lidera zemalja svijeta i danas na summitu UN-a u New Yorku razgovaraju o ostvarivanju Milenijumskog razvojnog cilja, smanjivanju siromaštva i smrtnosti djece, suzbijannju širenja HIV i unapredjenja obrazovanja, sve to do 2015. godine. Medjutim, nedavni izvještaj UN-a o razvoju stanovništva u svijetu ukazuje da je projekat već u opasnosti da bude neuspješan. Neki analitičari ukazuju i na činjenicu da su očekivane reforme ove 6 decenija stare mirovne organizacije već i previše razvodnjenje zbog nevjerovatnih razlika u stajalištima zemalja članica. Na početku 21 vijeka svjetski lideri su ekonomsku mašinu globalizacije vidjeli kao put izvlačenja miliona ljudi iz siromaštva, i napravili su ambiciozan 15-to godišnji plan. Pet godina kasnije, autor izvještaja Organizacije o razvoju populacije u svijetu kaže da su ti ciljevi već dovedeni u pitanje. Kevin Watkins, autor izvještaja o razvoju populacije: Ovaj izvještaj šalje vrlo jasan signal da većina ciljeva iz Milenijumskog razvojnog projekta neće biti ostvareni u većini najsiromašnih zemalja, ukoliko se sadašnji trend nastavi. U izvještaju se ukazuje i na porast razlike izmedju bogatih i siromašnih u siromašnim zemljama kao što je Indija, gdje manjina posjeduje većinu bogatstva, ali razlika u prihodima raste i u najrazvijenijim zemljama, kao što su Sjedinjene Države. 99 posto rasta svjetske populacije danas dolazi iz zemalja u razvoju, i veoma je teško u tim siromašnim zemljama podići standard života, ukoliko se ne osiguraju znatno veća sredstva i kako upozoravaju iz UN-a značajne organizacijske promjene u pružanju pomoći. Upravo je ovaj samit na 60-tu godišnjicu UN-a trebao donijeti očekivane i neophodne reforme kako bi ova organizacija udovoljila novim izazovima. Medjutim, generelani sekretar UN-a Kofi Annan kaže da su mnoge od predloženih reformi, nakon višemjesečnih rasprava odbačene. SOT Kofi Annan, generalni sekretar UN-a Budimo iskreni prema sebi i drugima u UN-u, mi nismo postigli sveobuhvatne i fundamentalne reforme za koje ja i mnogi drugi vjerujemo da su neophodne. Oštre razlike, neke legitimne, su odigrale ulogu. Gospodin Annan kaže da je ostvaren napredak, kao što je stvaranje Vijeća za ljudska prava, i Komisje za izgradnju mira, ali sporazum o definiranju terorizma i neproliferaciji i razoružanju nije postignut. Joshua Muravchik je napisaio knjigu o budućnosti UN-a. On kaže da bi bio iznendajen ukoliko UN ostvari značajniji naprdak. Joshua Muravchik: To je institucija koja je neuspješna već 60 godina. Izgledi za njeno unapredjenje su mali, i ukoliko bi to mogli uraditi za godni dana bilo bi izvanredno. Amerikanci takodjer žele refrome UN-a. Predsjednik Bush je za govornicom Generalne skupštine UN-a zatražio pomoć u izgradnji demokracije u Iraku i širom svijeta, reformu UN-a i širenje trgovine. On je rekao da uklanjanje barijera može milione ljudi izdići iz siromaštva što je Milienijumski razvojni cilj. Geroge W. Bush, predsjednik SAD: Sjedinjene Države su spremne da eliminišu tarife i subvencije i druge barijere kako bi roba i usluge slobodno tekli, ukoliko to urade i druge zemlje. To je ključ u prevazilaženju siromaštva u nasiromašnijim zemljama u svijetu. Ključno je da promoviramo prosperitet i mogućnosti za sve zemlje. Širenjem trgovine, širimo nadu i mogućnosti do svih dijelova svijeta i pokrećemo otpor protiv terorista koji podhranjuju mržnju. U okviru summita, Vijeće sigurnosti UN-a, na neuobičajeno visokom nivou sa prisutnim šefovima država, prvi put se Vijeću obratio i predsjednik Bush, jednoglasno je usvojilo Rezoluciju kojom se zemlje pozivaju da zabrane podsticanje terorizma, i odbiju sklonište za sve za koje se zna da su počinili akt terorizma. Ovaj najveći skup svjetskih lidera u istoriji je osigurao i forum za podpisivanje globalnog sporazuma o sprječavanju nuklearnog terorizma. Sporazum, prvi ovakve vrste nakon terorističkih napada od 11 septembra 2001., stavlja van zakona posjedovanje radioaktivnog materijala ili oružja u namjeri da sa njim počini teroristički akt ili napadne nuklerano postrojenje. Predsjednik Bush i ruski predsjednik Vladimir Putin su prvi podpisali taj sporazum, kojeg će, kako se očekuje do kraja dana podpisati i drugih 50 šefova država ili vlada.